Nerine Ahlers en Alet Steenkamp se trefferreeks vir tienermeisies heruitgegee | LAPA Uitgewers
Nerine Ahlers en Alet Steenkamp se trefferreeks vir tienermeisies heruitgegee
by LAPA Uitgewers on Apr 8th, 2013 Tweet
Lindie en haar maats se skooltermyn skop af met allerhande probleme. Wie is die twee geheimsinnige mans wat agter Lindie en Talita aan is – en wat wil hulle hê?
En dan is daar nog Gina se katastrofiese nuwe haarstyl, Matrone wat ’n sjampanjebottel ontdek het en vasbeslote is om die skuldiges uit te snuffel, en die aantreklike Diaan met die kuiltjies wat Lindie se bene lam maak…
Lindie-hulle kan nie wag om op Seesterbaai te gaan vakansie hou nie. Vyf dae van sand, see, son … en daar aangekom, ontmoet hulle boonop twee sexy lewensredders!
Maar alles is nie pluis op Seesterbaai nie – iemand is met skelmstreke besig wat Lindie-hulle in groot moeilikheid kan laat beland …
Nerine Ahlers en Alet Steenkamp het begin saamskryf toe hulle besef het dat daar nie genoeg lekker tienermeisieboeke op die mark is nie. Steenkamp woon in Pretoria saam met haar man Nic, haar seuntjie Adriaan en tienerdogter, Christine. Sy is mal oor diere. Sy het vier katte en vier honde en sal enige tyd nog katte wil hê. Ahlers woon ook in Pretoria saam met haar man en twee dogters. Hulle het twee honde, ’n semi-Boerboel en ’n Maltees.
Selfone, skelms en sjokolade deur Nerine Ahlers en Alet Steenkamp
Seesand, sonbrille en smokkelaars deur Nerine Ahlers en Alet Steenkamp
Tags: Afrikaans, Alet Steenkamp, Fiction, Jeug, Jeugboeke, LAPA, LAPA Uitgewers, Nerine Ahlers, Seesand, Seesand sonbrille en smokkelaars, Selfone, Selfone skelms en sjokolade, skelms en sjokolade, sonbrille en smokkelaars, South Africa, Tienerboeke, Youth
« Maak gereed vir ’n dino-avontuur met My fantastiese boek vol dinosourusse!
Leon van Nierop gesels oor Snydokter, die eerste sosiale-media-speurverhaal in Afrikaans »